# Amàlia de Baviera

### De Viquipèdia

La princesa Amàlia de Baviera, reina de Saxònia.

Amàlia de Baviera, reina de Saxònia (Múnic 1801 - Dresden 1877). Princesa de Baviera amb el tractament d'altesa reial que en el marc d'una ambiciosa política matrimonial del rei Maximilià I de Baviera contragué matrimoni amb el rei Joan I de Saxònia.

Nascuda a la ciutat de Múnic, capital del Regne de Baviera, el dia 13 de novembre de l'any 1801, sent filla del rei Maximilià I Josep de Baviera i de la princesa Carolina de Baden. Amàlia era néta per línia materna del príncep Carles Lluís de Baden i de la princesa Amàlia de Hessen-Darmstadt.

Amàlia s'educà al costat de les seves germanes petites, la princesa Elisabet de Baviera, casada amb el rei Frederic Guillem IV de Prússia, la princesa Sofia de Baviera, mare de l'emperador Francesc Josep I d'Àustria, la princesa Maria Anna de Baviera, casada amb el rei Frederic August II de Saxònia i la princesa Lluïsa de Baviera, mare de l'emperadriu Elisabet d'Àustria.

Amàlia es casà el dia 10 de novembre de l'any 1822 amb el príncep i futur rei Joan I de Saxònia, fill del príncep Maximilià de Saxònia i de la princesa Carolina de Borbó-Parma. La parella tingué nou fills:

- SAR la princesa Maria Augusta de Saxònia, nada a Dresden el 1827 i morta a la capital saxona el 1857.

- SM el rei Albert I de Saxònia, nat el 1830 a Dresden i mort el 1902 al Castell de Sibyllenort. Es casà amb la princesa Carola de Suècia.

- SAR la princesa Elisabet de Saxònia, nada a Dresden el 1830 i morta a Stresa el 1912. Es casà en primeres núpcies amb el príncep Ferran de Savoia-Gènova i en segones núcpcies amb Niccolo Marchese Rapallo.

- SAR el príncep Frederic de Saxònia, nat a Dresden el 1831 i mort a Weesenstein el 1847.

- SM el rei Jordi I de Saxònia, nat al Castell de Pillnitz el 1832 i mort el 1904 al mateix Castell de Pillnitz. Es casà amb la infanta Maria Anna de Portugal.

- SAR la princesa Maria de Saxònia, nada al Castell de Pillnitz el 1934 i morta a Dresden el 1862.

- SAR la princesa Anna Maria de Saxònia, nada a Dresden el 1836 i morta a Nàpols el 1859. Es casà amb el gran duc Ferran IV de Toscana.

- SAR la princesa Margarida de Saxònia, nada a Dresden el 1840 i morta a Monza el 1858. Es casà amb l'arxiduc Carles Lluís d'Àustria.

- SAR la princesa Sofia de Saxònia, nada a Dresden el 1845 i morta a Múnic el 1867. Es casà amb el duc Carles Teodor de Baviera.

Amàlia al costat de les seves germanes Elisabet, Sofia i Maria Anna, esposes o mares dels sobirans de Prússia, Saxònia i Àustria exerciren, de forma conjunta, una enorme influència en la política i les decisions preses pels seus països.

Amàlia morí el dia 8 de novembre de l'any 1877 a la ciutat de Dresden a l'edat de 76 anys.

Obtingut de "http://ca.wikipedia.org../../../a/m/%C3%A0/Am%C3%A0lia_de_Baviera_6836.html"

Categories: Prínceps de Baviera | Reis de Saxònia

##### Views

- Article
- Discussió
- Revisió actual

##### Cerca

##### En altres llengües

- Deutsch
- Français
- 日本語
- Nederlands
- Polski
- Svenska